ORDE do 3 de outubro de 2011 pola que se regulan os prezos privados aplicables nas instalacións naútico-deportivas de Sada que integraban parcialmente a concesión administrativa anulada por sentenza do Tribunal Superior de Xustiza de Galicia do 29 de maio de 2003.
Consellería do Mar — III. Outras disposicións — 21/10/2011

A Sala do Contencioso-Administrativo do Tribunal Superior de Xustiza de Galicia ditou sentenza o 29 de maio de 2003, confirmada pola do Tribunal Supremo do 5 de novembro do 2007, que declara a nulidade da resolución do presidente de Portos de Galicia do 16 de xuño de 1997 que outorgaba a concesión administrativa con destino á construción e explotación de instalacións para a navegación recreativa no porto de Sada.
En execución desa sentenza, e en cumprimento do Auto do 25 de xaneiro de 2011, o 10 de febreiro de 2011 a mercantil
Marina Sada, S.L.
, última titular da concesión, cesou para todos os efectos na actividade, uso, explotación e construción da concesión.
En consecuencia, dada a ausencia actual de iniciativa privada nestas instalacións, de maneira excepcional, e mentres a nova licitación convocada por resolución do 11 de febreiro de 2011 non remate co outorgamento de nova concesión administrativa, Portos de Galicia, no marco das súas facultades e obxecto social definidos no artigo 2 da Lei 5/1994, de creación do ente público, e de conformidade co preceptuado na Lei 48/2003, do 26 de novembro, de réxime económico e de prestación de servizos nos portos de interese xeral do Estado, modificada pola Lei 33/2010, do 5 de agosto, de aplicación supletoria, asumiu desde o 11 de febreiro de 2011 a prestación dos servizos nas instalacións para garantir a continuidade da actividade portuaria cumprindo co deber de manter operativas as instalacións para a navegación recreativa no porto de Sada.
Cómpre ter en conta que estas instalacións revertidas teñen unha dimensión física e de servizo moi relevante para o conxunto do porto de Sada e da comunidade concentrada na súa zona de influencia, pois non en van integran preto de 700 prazas de atracada para embarcacións de recreo con esloras de 6 a 22 metros de eslora, que prestan servizo tanto a embarcacións de base como en tránsito.
Portos de Galicia, en consecuencia, está a suplir, non a impedir, a ausencia momentánea de iniciativa privada nestas instalacións en concreto, polo que as contraprestacións que se definen e aproban na presente orde, de conformidade co artigo 50 da Lei 6/2003, de 9 de decembro, de taxas, prezos e exaccións reguladoras da Comunidade Autónoma de Galicia, se conceptúan como prezos privados.
A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Facenda e, posteriormente, serán publicados no
Diario Oficial de Galicia
.
Para cumprir este mandado, e despois de emitido o preceptivo informe favorable da Consellería de Facenda e realizar a tramitación oportuna,
Artigo 1.
Obxecto
.
Esta orde ten como obxecto fixar os prezos privados, indicados no anexo I desta orde, dos seguintes servizos que o ente público Portos de Galicia prestará aos usuarios das instalacións náutico-recreativas do porto de Sada que integraban parcialmente a concesión administrativa anulada por sentenza do TSXG do 29 de maio de 2003:
a) Servizo de mariñeiría: consiste no dereito de uso dos servizos de apoio e auxilio nas labores de amarre e desamarre, e control e xestión das instalación.
b) Servizo de
travel-lift
: consiste na prestación do servizo da manobra completa de izada ou varada de embarcacións mediante o uso do
travel-lift
, incluídas as manobras de aproximación e depósito en berces ou remolques.
c) Servizo de recolla de refugallos: consiste na dispoñibilidade de uso da bomba de aspiración, para recolla das augas de sentinas e fecais das embarcacións, así como o seu depósito e retirada a unha planta de tratamento.
d) Servizo de subministración de gasolina e gasóleo: este servizo consiste na subministración de gasolina e gasóleo ás embarcacións que o demanden.
e) Subministración de xeo: este servizo consiste na dispoñibilidade para os usuarios que o demanden da subministración de bolsas de pedras de xeo.
Artigo 2.
IVE
.
Os prezos a que se refire esta orde entenderanse sen IVE.
Artigo 3.
Exclusións na aplicación
.
Non será de aplicación o aboamento destes prezos privados ao persoal da Administración dedicado aos labores de vixilancia, investigación, protección e rexeneración costeira, represión do contrabando, salvamento, loita contra a contaminación marítima e, en xeral, a misións oficiais da súa competencia, que acredite expresamente a necesidade de utilizar as instalacións.
Artigo 4.
Forma de liquidación e pagamento
.
A exixibilidade e pagamento dos prezos privados será a seguinte:
Con carácter xeral,
1. As tarifas serán exixibles desde que se solicite a prestación do servizo.
2. O prazo máximo para facer efectivo o seu pagamento será de 15 días naturais desde a data de notificación das liquidacións/facturas correspondentes. No suposto de que o último día de prazo de pagamento sexa festivo, o prazo vencerá no inmediato hábil posterior.
3. Unha vez transcorrido o prazo de pagamento establecido no presente artigo sen que a débeda fose satisfeita, Portos de Galicia certificará a dita circunstancia e notificarao ao obrigado ao pagamento. A cantidade debida producirá o xuro legal do diñeiro vixente incrementado en catro puntos, durante o período de mora, aplicado desde o día seguinte á finalización do prazo indicado na liquidación para realizar o ingreso, e produciranse ata que se aboe a totalidade da débeda contraída. Portos de Galicia liquidará os xuros de demora no suposto de que non se satisfagan xunto co principal.
O certificado así emitido terá a consideración de título executivo para os efectos da acción executiva, conforme o disposto no artigo 517 da Lei 1/2000, do 2 de xaneiro, de axuizamento civil.
As débedas xeradas pola falta de pagamento das liquidacións exixirase conforme as normas de dereito privado que resulten de aplicación.
Para o servizo de mariñeiría, excepto o prestado ás embarcacións en tránsito, do artigo 1 desta orden, a forma de pagamento será mediante domiciliación bancaria. A comunicación dos datos para a domiciliación axustarase ao modelo que figura como anexo II desta orde.
Para o resto dos servizos indicados no artigo 1 coas letras b (servizo de
travel-lift
), c (servizo de recolla de refugallos), d (servizo de subministración de gasolina e gasóleo), e e (subministración de xeo), así como o servizo de mariñeiría para embarcacións en tránsito, a forma de pagamento será ao contado, ben en metálico ben con tarxeta de crédito.
4. Suspensión do servizo.
A falta de pagamento do servizo prestado facultará a Portos de Galicia para suspender temporalmente a súa prestación ao debedor, logo de requirimento a este.
No requirimento, Portos de Galicia deberá advertir expresamente que, de non facerse o pagamento da liquidación/factura no prazo fixado nel, procederá a suspender temporalmente a prestación do servizo de que se trate.
A suspensión temporal da prestación do servizo manterase en tanto non se efectúe o pagamento ou non se garanta suficientemente a débeda que xerou a propia suspensión.
5. Reclamación previa á vía xudicial civil.
1. Contra estas liquidacións de tarifas por servizos prestados por Portos de Galicia, procederá a reclamación previa ao exercicio de accións civís, que deberá dirixirse ao presidente de Portos de Galicia.
2. O prazo para resolver a reclamación será de tres meses desde a súa interposición. Transcorrido o dito prazo sen ser notificada a resolución expresa, poderá entenderse desestimada.
3. A interposición da reclamación previa non suspenderá a obriga de efectuar o pagamento da liquidación/factura no prazo previsto no artigo anterior.
Disposición derradeira primeira.
Facultade de desenvolvemento
.
Facúltase a Presidencia de Portos de Galicia para ditar cantos actos e resolucións sexan necesarios para a aplicación desta orde.
Disposición derradeira segunda.
Entrada en vigor e aplicación
.
Esta orde entrará en vigor o día seguinte da súa publicación e os prezos serán de aplicación para todos os servizos que se presten desde o 1 de abril de 2011.
Santiago de Compostela, 3 de outubro de 2011.
Anexo I. Relación prezos.
Anexo II. Modelo de domiciliación bancaria.
a) Servizo de mariñeiría:
Os prezos aplicaranse en función das dimensións da praza ocupada, establecendo os intervalos e prezos para cada intervalo indicados no cadros seguintes:
Tipo de praza.
Para as embarcacións en tránsito aplicarase en temporada baixa 0,40 €/m
2
/día e en temporada alta 0,70 €/m
2
/día, sendo os metros cadrados o resultado do produto da eslora pola manga máxima da embarcación, arredondando por exceso e por día natural ou fracción.
b) Servizo de
travel-lift
.
Os prezos son por servizo realizado e aplícanse en función da eslora da embarcación, establecendo os intervalos e prezos para cada intervalo indicados nos cadros seguintes:
Estes prezos terán unha bonificación do 15% a partir do quinto servizo (anual) para os usuarios habituais do porto.
Prezo do servizo de
travel-lift
, manobra dobre (varada e botadura).
Prezo do servizo de
travel-lift
, manobra simple.
c) Recolla de refugallos mediante bomba de aspiración.
O prezo do servizo será de 2 € por aspiración con sistema de prepagamento con moedas.
d) Subministración de combustible.
Os prezos de subministración de combustible (gasolina e gasóleo) serán prezos de mercado e fixarase en cada momento, tomando como referencia as instalacións de subministro próximas, cun máximo de recarga sobre o prezo de compra do 30%.
e) Subministración de xeo.
O prezo do servizo é de 2 €/bolsa.